30 Augustus is die 242ste dag van die jaar in die Gregoriaanse kalender (243ste in skrikkeljare). Daar volg nog 123 dae in die res van die jaar. 257 – Pous Sixtus II volg Pous Stefanus I op. 1464 – Pous Paulus II (Pietro Barbo) volg Pous Pius II op as pous van die Rooms-Katolieke Kerk. 1600 – Alessandro Ottaviano de' Medici (later Pous Leo XI) word biskop van Albano. 1626 – Pous Urbanus VIII stel agt nuwe kardinale aan, waaronder Giambattista Pamphili (later Pous Innocentius X). 1862 – Amerikaanse Burgeroorlog: Die tweede Slag van Bull Run vind plaas. 1919 – Die pasgestigte NG gemeente Lusaka besluit op sy eerste kerkraadsvergadering die gemeente sal hulpbehoewend wees. 1939 – Tweede Wêreldoorlog: Henri Guisan word tot generaal en sodoende tot bevelvoerder van die Switserse weermag verkies.